GiliGold/VAD_KnessetCorpus huggingface dataset:
אלעזר שטרן: זה לא אלפי שקלים בחודש, שגם בזה אני לא מזלזל - - -
הילה שי וזאן: של הממשלה, לא של הכנסת.
אלעזר שטרן: של הכנסת אני מתכוון.
אלעזר שטרן: זה מיליונים.
אלעזר שטרן: אני חושב שבזמנים כאלה היה נכון לפחות שהציבור, שאולי רואה אותנו, שומע אותנו, יבין שגם אנחנו לא מזלזלים בכספים שלו.
אלעזר שטרן: להחלטות האלה, חוץ מקפריזות של כל מיני רעיונות שאולי יתגשמו ואולי לא, ואולי הם יתאחדו מחרתיים עוד פעם – יש עלויות כספיות.
אלעזר שטרן: אני חושב שזה דיון נכון שהיה צריך להיות מונח לפנינו.
אלעזר שטרן: חבל לי שזה לא ככה.
ארבל אסטרחן: רק תבהיר שתהיה לנו סיעת האיחוד הלאומי - - -
איתן גינזבורג: אמרנו.
איתן גינזבורג: סיעת האיחוד הלאומי: בא כוח – סמוטריץ'; יושב-ראש הסיעה – סמוטריץ'; ממלא מקום – אופיר סופר.
ארבל אסטרחן: וסיעת ימינה שנותרת הודיעה כבר באמצעות חבר הכנסת מתן כהנא ששם הסיעה יהיה ימינה, שלושת חברי הכנסת - - -
איתן גינזבורג: מתן כהנא, איילת שקד ונפתלי בנט.
ארבל אסטרחן: - - ולא יחול שינוי.
ארבל אסטרחן: מי ששימש בא כוח שלהם לפני ההתפלגות יישאר בתפקיד הזה כשתהיה סיעה עצמאית.
איתן גינזבורג: אני מעלה להצבעה.
איתן גינזבורג: מי בעד אישור ההתפלגות?
איתן גינזבורג: עשרה בעד, נמנע אחד.
איתן גינזבורג: אם כך, ההתפלגות אושרה כמבוקש.
איתן גינזבורג: כפי שציינתי קודם, נצא כעת להפסקה ונודיע על המשך קיום הישיבה.
איתן גינזבורג: אני מתכבד לפתוח את ישיבת ועדת הכנסת, היום יום שני, י"ג בטבת התשפ"א, 28 בדצמבר 2020.
איתן גינזבורג: בפתח הדברים נעלה להצבעה בקשה של סיעת יהדות התורה לבחור סגן יושב-ראש כנסת במקומו של חבר הכנסת ברוכי, את חבר הכנסת יעקב אייכלר.
איתן גינזבורג: אנחנו הודענו שהמינוי של חבר הכנסת ברוכי יסתיים ב-1 בינואר.
ארבל אסטרחן: זה יוצא יום שישי.
איתן גינזבורג: זה יוצא יום שישי, בגלל זה אנחנו עושים את זה היום, מבקשים להחליף את סגן יושב-ראש הכנסת, במקום חבר הכנסת ברוכי מטעם סיעת יהדות התורה, החל מיום ה-3 בינואר 2021 או מהרגע שהוא ייבחר במליאה, ביעקב אייכלר.
אלעזר שטרן: אני מתנגד.
אלעזר שטרן: אני מתפלא על סיעת יהדות התורה, אני מוכרח להגיד את זה.
אלעזר שטרן: חבר הכנסת אייכלר לא מוסיף כבוד לתורה, הוא בוודאי לא מוסיף כבוד לכנסת.
אלעזר שטרן: אני חושב שכדאי לבדוק את ההתבטאויות שלו מעל הדוכן.
אלעזר שטרן: הוא נושא לשווא את שם השואה על שפתיו, הוא משתמש בזה בכל מקום אפשרי.
אלעזר שטרן: כל דבר יכול להיות פוגרום, יכול להיות אנטישמיות, יכול להיות יהודון.
אלעזר שטרן: פינדרוס - - -
יצחק פינדרוס: אני מקשיב לכל מילה.
אלעזר שטרן: אני יודע גם מה אתה חושב.
אלעזר שטרן: על אייכלר.
יצחק פינדרוס: אתה רואה, סעיף ב'.
אלעזר שטרן: אני חושב שאייכלר מייצר שנאה בין יהודים לבין לא יהודים.
אלעזר שטרן: אני חושב שהכנסת, גם בזמנים האלה, ראויה שעל המקום של היושב-ראש שלה ישבו אנשים – יושבים שם אנשים שמייצגים את כל סיעות הבית, ואין לי עם זה בעיה; יושבים אנשים שתהום אידיאולוגית פעורה בינם לביני, ואין לי עם זה בעיה.
אלעזר שטרן: אלה אנשים שמכבדים את המוסד הזה, השפה שלהם מכבדת את המקום הזה שקוראים לו כנסת ישראל.
אלעזר שטרן: כואב לי שיהדות התורה שמה דמות כזאת בתור מועמד ליושב-ראש הכנסת.
אלעזר שטרן: הוועדה הזאת בדרך כלל מכבדת את בקשות הסיעות על מקומות ששמורים לסיעות.
אלעזר שטרן: ואני חושב שהנוהג הזה הוא נוהג יפה ומכבד.
אלעזר שטרן: אני חושב שהפעם הזאת לתפקיד הזה הייתי מציע לסיעת יהדות התורה – אני יודע שיש שמה חלוקות בין החצרות לבין החסידויות לבין המתנגדים לבין החסידים.
איתן גינזבורג: כן, סליחה, אלעזר.
אלעזר שטרן: ולמרות שכנראה לא יצא לו לשבת על הדוכן, אני חושב שעצם ההחלטה והתואר, יש עם זה בעיה.
איתן גינזבורג: אתה רוצה להגיב?
יצחק פינדרוס: עם כל הכבוד לדברים של אלעזר שטרן, אני הצבעתי פה לסגני יושב-ראש הכנסת לאנשים שלא מפיצים אהבת ישראל.
יצחק פינדרוס: אחמד טיבי למשל לא מפיץ אהבת ישראל, והצבעתי לו לסגן יושב-ראש הכנסת.
אלעזר שטרן: אני גם אמרתי לך.
אוסאמה סעדי: איך אתה משווה, פינדרוס?
אוסאמה סעדי: פינדרוס, אני עכשיו אצביע נגד, תחזור בך מההשוואה הזאת.
יצחק פינדרוס: אני גם מתפלא.
יצחק פינדרוס: אתה יודע, אלעזר, נכון שקמו לכם מתחרים, שעושים את זה לא פחות טוב, בשיח הפילוג.
יצחק פינדרוס: קמו לכם כמה מתחרים, ליש עתיד, בשנים האחרונות - - - יש עתיד שהפיצו שנאה ומונו לסגני יושב-ראש הכנסת.
יצחק פינדרוס: לא כל דבר אני מסכים עם כל אחד, מה שהוא אומר בכנסת.
אלעזר שטרן: אתה יודע על מה דיברתי.
יצחק פינדרוס: אבל יש חלוקה סיעתית, יש החלטה בסיעה מי אמור להיות.
יצחק פינדרוס: אמרנו את זה כבר אז, דרך אגב, זה עלה בדיון הקודם, אמרנו שמה-1 בינואר יכהן ישראל אייכלר.
יצחק פינדרוס: אנחנו אוהבים לקיים סיכומים, גם פנימיים בסיעה וגם חיצוניים, ולכן אנחנו מבקשים למנות אותו לסגן יושב-ראש הכנסת.
אוסאמה סעדי: כן, אדוני היושב-ראש, ברוך חזרתך מהבידוד.
אוסאמה סעדי: איך היה הבידוד?
איתן גינזבורג: אתה רואה.
אוסאמה סעדי: כן, זה הסימנים.
אוסאמה סעדי: אני רוצה לדבר על מה שקרה היום בלוד.
אוסאמה סעדי: אנחנו מדברים על בחירת סגן יושב-ראש, שאולי לא יצליח לנהל אפילו ישיבה אחת לאור התפזרות הכנסת, אבל מהבוקר יש עוד טבח בלוד, במרכז הארץ.
אוסאמה סעדי: הבוקר בשעות הבוקר המוקדמות נורה למוות סלמאן אזברגה מלוד, ולפני שעה קלה נורו למוות עוד שניים ממשפחת אבו סעלוק – שלושה הרוגים, שלושה נרצחים ביום אחד.
אוסאמה סעדי: המספרים עולים בקצב זוועתי.
אוסאמה סעדי: רק לפני שבועיים היה עוד רצח משולש בבאקה אל-גרבייה ובג'ת במשולש.
אוסאמה סעדי: העיר לוד סובלת מפשע ומפשיעה, וסובלת גם מאפליה קשה מאוד.
אוסאמה סעדי: יש הפגנות מדי יום נגד מדיניות מפלה והריסת בתים בלוד, יש צווי הריסה נגד יותר מעשרה בתים בלוד.
אוסאמה סעדי: ולכן אני קורא לעשות תוכנית מיוחדת לעיר לוד, שתתמודד עם כל מה שהעיר סובלת, במיוחד האוכלוסייה הערבית שם שמהווה כשליש מהאוכלוסייה בעיר, גם מבחינת מלחמה בפשיעה ובאלימות וגם מבחינת תנאי חיים והסדרה ותכנון הבנייה שם.
איתן גינזבורג: אם לא, אז נעבור להצבעה.
איתן גינזבורג: כן, זו המלצה למליאה.
איתן גינזבורג: אני גם אתקן, אני אמרתי בטעות יעקב אייכלר, כמובן התכוונתי לישראל אייכלר.
אלעזר שטרן: זה עניין של החלטה?
ארבל אסטרחן: צריך רוב פה ורוב במליאה.
איתן גינזבורג: אם כך, אז אנחנו נעבור להצבעה.
איתן גינזבורג: מי בעד המלצה בדבר בחירתו של ישראל אייכלר לשמש כסגן יושב-ראש הכנסת מטעם סיעת יהדות התורה במקומו של חבר הכנסת אליהו ברוכי?
מיכאל מלכיאלי: אפשר בנוסף ולא במקום?
אחמד טיבי: מינוי חשוב ביותר.
איתן גינזבורג: רק במקום.
- דדון: 12 בעד.
איתן גינזבורג: 12.
איתן גינזבורג: אז ההמלצה התקבלה ברוב ותועבר למליאה.
אלעזר שטרן: אני מבקש רוויזיה.
איתן גינזבורג: אנחנו נעבור לבקשת סיעת יהדות התורה להתפלג.
איתן גינזבורג: יושב-ראש הסיעה פנה לוועדה, כי על דעת שתי המפלגות ומטעמן הם מבקשים התפלגות סיעת יהדות התורה לשתי סיעות: דגל התורה ואגודת ישראל.
איתן גינזבורג: יודגש כי הסיעות הגישו ליושב-ראש ועדת הבחירות הסכם לפי סעיף 59(2) לחוק הכנסת, בה ההתפלגות נעשית על פי אותו הסכם.
איתן גינזבורג: בא כוח הסיעות החדשות וממלאי מקומם יהיו מי שמילאו תפקידים אלה לפני ההתפלגות, לפי סעיף 14 לחוק מימון מפלגות.
איתן גינזבורג: בבקשה, פינדרוס.
יצחק פינדרוס: הבקשה שלנו – אנחנו עושים את זה ערב כל בחירות - - -
אחמד טיבי: מיקי, אתה מאיים על אוסאמה?
אחמד טיבי: מה זה התנועות האלה?
מכלוף מיקי זוהר: אני מדבר איתו עליך.
מכלוף מיקי זוהר: לא מאיים, אבל אני צוחק עליו, זה כן.
יצחק פינדרוס: אחמד, אני במקומך הייתי מתחיל לדאוג.
יצחק פינדרוס: החיבה ששוררת בין מיקי זוהר לאוסאמה – אני הייתי מתחיל לדאוג.
אחמד טיבי: יש מישהו בכנסת שאין בו חיבה לאוסאמה סעדי?
מכלוף מיקי זוהר: חשבתי שתגיד: אם יש מישהו בכנסת שאין לו חיבה למיקי זוהר, אבל לא משנה.
מאיר כהן: אחמד, יכול להיות מנסור עבאס?
יצחק פינדרוס: יש לי תחושה כזאת.
יצחק פינדרוס: אנחנו מתנהלים כסיעה אחת בכנסת, אנחנו שתי מפלגות שמתנהלות עם מערכות נפרדות, גם מבחינה כספית, גם מכל הבחינות האחרות.
יצחק פינדרוס: ולכן כל ערב בחירות אנחנו מודיעים לוועדת הכנסת, זה לא משהו חדש, אנחנו עושים את זה כבר כמעט 20 שנה, מודיעים על התפלגות, לצורך משקיפים, לצורך הקלפיות.
אוסאמה סעדי: זה רק לצורך משקיפים וקלפיות?
יצחק פינדרוס: לצורך הכספי אנחנו מתנהלים כשתי סיעות.
יצחק פינדרוס: אין לזה משמעות כספית למשק המדינה, אין לזה שום משמעות מעבר לדבר הזה, מעבר להתנהלות שלנו כשתי סיעות.
יצחק פינדרוס: אז אני מבקש את אישור הוועדה להתפלגות הזאת.
בועז טופורובסקי: אני הבנתי שזה שני חלקים, מי שעם ביבי ומי שלא בטוח עם ביבי.
בועז טופורובסקי: ככה אני הבנתי.
יצחק פינדרוס: אז אני מעדכן אותך שגם לזה אין לזה משמעות.
יצחק פינדרוס: אתה יכול להיות רגוע.
איתן גינזבורג: כן, בבקשה, ארבל.
ארבל אסטרחן: הדברים הוצגו בצורה מסודרת.
ארבל אסטרחן: אני רק רוצה לתת לזה את המסגרת המדויקת, גם לקראת הדיון שיתקיים בצוהריים: אז יש כאן שתי מפלגות שהגישו רשימת מועמדים אחת.
ארבל אסטרחן: בעת הגשת רשימת המועמדים הם הגישו הסכם ליו"ר ועדת הבחירות, שמאפשר להם בכל עת להתפלג זו מזו, וכך הן מבקשות לעשות כעת.
ארבל אסטרחן: מצוין פה במכתב, וחשוב לומר זאת, שמי שהיו באי הכוח של הסיעות הנפרדות יישארו באי הכוח של הסיעות החדשות שנוצרות בכנסת.
ארבל אסטרחן: אמר חבר הכנסת פינדרוס, שאין לזה עלות תקציבית לאוצר המדינה – זה כמעט מדויק.
ארבל אסטרחן: זה נכון שהסיעות מתנהלות באופן תקציבי נפרד, מקבלות מימון שוטף, מימון בחירות בנפרד, ולכן לא תהיה לזה השלכה.
ארבל אסטרחן: צריך לומר, שנוצרת סיעה חדשה בכנסת.
ארבל אסטרחן: זאת אומרת, עד עכשיו הייתה סיעה, עכשיו יהיו שתי סיעות.
ארבל אסטרחן: אז יש כאן זכאות לצוות פרלמנטרי, למנהל סיעה.
ארבל אסטרחן: יש בזה עלות מסוימות.
יצחק פינדרוס: צוות פרלמנטרי לחודשיים, כשחשב הכנסת יגיד שערב בחירות הוא לא מאשר צוות פרלמנטרי.
יצחק פינדרוס: בואי נהיה קצת - - -
ארבל אסטרחן: - - - דבר כזה.
אלעזר שטרן: אתם לא תבקשו גם.
ארבל אסטרחן: כל סיעה עם שני חברים או יותר - - -
יצחק פינדרוס: לחודשיים - - -
ארבל אסטרחן: אני לא אומרת את זה לטובה או לרעה, פשוט צריך לציין את זה.
יצחק פינדרוס: אתם מכירים את זה 20 שנה, זה לא קרה 20 שנה, זה לא הולך לקרות.
ארבל אסטרחן: זה קרה.
יצחק פינדרוס: לא ביקשו צוות פרלמנטרי.
ארבל אסטרחן: כן, נותנים מנהל סיעה לכל אחת מהסיעות.
בועז טופורובסקי: אז הינה, הוא מצהיר שהם לא יבקשו.
ארבל אסטרחן: מה שיש זכאות זה מגיע, וזה בסדר גמור, זו זכאות שקיימת בכל סיעה שיש לה שני חברים ומעלה.
מיכאל מלכיאלי: אל תכניס לו דברים לפה, בועז.
ארבל אסטרחן: ולכן בעצם, כמו שאנחנו רואים במקרים כאלה שבהם ההתפלגות נעשית על פי החוק, האישור של ועדת הכנסת הוא במידה רבה טכני, כי החוק הוא זה שקובע את התנאים שמתקיימים במקרה הזה.
אחמד טיבי: אני קראתי ב"חדרי חרדים" - - -
יצחק פינדרוס: יש לך סמ"סים, למה אתה צריך "חדרי"?
יצחק פינדרוס: אתה מקבל ווטסאפים מהחרדים.
אחמד טיבי: המקורות שלי אצל חרדים, שיש מריבה על ועדת הכספים.
יצחק פינדרוס: יש מריבה על ועדת הכספים?
מיכאל מלכיאלי: אנא שפר את מקורותיך.
יצחק פינדרוס: אני מציע לך, אחמד, תירגע, גפני וליצמן יודעים להסתדר לבד, בלי עזרה שלי ולא שלך.
אחמד טיבי: לנו יש עמדה.
יצחק פינדרוס: לכם יש עמדה?
מיכאל מלכיאלי: והיא?
אחמד טיבי: בבוא היום נכריע.
איתן גינזבורג: טוב, עוד מישהו רוצה להתבטא בנושא הזה של התפלגות סיעת יהדות התורה?
מיכאל מלכיאלי: חבל לנו מההתפלגות הזאת, אבל לא נפריע להם.
מאיר כהן: כן, היא מצערת מאוד.
- דדון: 14 בעד.
איתן גינזבורג: 14.
יצחק פינדרוס: אלעזר שטרן הצביע הפעם בעד, בגלל מה שהוא אמר קודם, דרך אגב.
איתן גינזבורג: 14 אישרו את ההתפלגות.
קריאה: לא שאלת נגד.
איתן גינזבורג: שאלתי גם מי נגד וגם מי נמנע.
איתן גינזבורג: אני עובר רגע לסעיף ד'.
איתן גינזבורג: ועדת הכנסת ב-14 ביולי החליטה להאריך את תוקף החלטת הוועדה המסדרת בכל הנוגע להשתתפות חברי כנסת - - -
מאיר כהן: רגע, אדוני, אנחנו מדלגים על סעיף ג'?
אוסנת הילה מארק: למה מדלגים על סעיף ג'?
איתן גינזבורג: כי החלטתי לעבור לסעיף ד'.
אוסנת הילה מארק: ולא מטעמים אישיים.
מאיר כהן: אני רק רוצה להגיד, שאם הסעיף הזה יבוא לידי ביטוי, אז אני מבקש להציע את מועמדותה של אורנה ברביבאי - - -
איתן גינזבורג: כשנגיע לסעיף הזה אנחנו נדון בו.
איתן גינזבורג: בחודש אפריל, נוכח התפשטות נגיף הקורונה, החליטה הוועדה המסדרת שחבר כנסת יהיה רשאי להשתתף בישיבת ועדה של הכנסת בדרך של היוועדות חזותית, בהתקיים רשימה סגורה של תנאים שקבעה אז הוועדה.
איתן גינזבורג: והחלטנו להחיל את זה כל עוד מתקיימת הקורונה.
איתן גינזבורג: ביולי ועדת הכנסת החליטה להאריך את תוקף ההחלטה של הוועדה המסדרת לאותה תקופה עד 19 בינואר.
איתן גינזבורג: לאור העובדה שנגיף הקורונה עדיין איתנו, ונראה שאין צפי כרגע להיעלמותה, ויש מצב שבו אנשים - -
מכלוף מיקי זוהר: איתן, יש מיליוני חיסונים.
איתן גינזבורג: - - נכנסים לבידודים ונכנסים לדברים כאלו, אנחנו מציעים להאריך את תוקפה של ההחלטה ולאפשר לחברי הכנסת להשתתף באותן ישיבות בדרך של היוועדות חזותית באותם התנאים שנקבעו בזמנו.
איתן גינזבורג: אני הייתי מציע לעשות את זה עד ה-1 ביוני, או לחלופין לפי חוק הקורונה.
אוסאמה סעדי: עד ה-21 ביוני.
איתן גינזבורג: עד ה-21 ביוני?
איתן גינזבורג: היום הארוך בשנה.
אוסאמה סעדי: כן, זו התקופה.
ארבל אסטרחן: זה 19 בינואר, אז אפשר בחמישה או בשישה חודשים.
אוסאמה סעדי: זה תקופת הקורונה.
איתן גינזבורג: לפי החוק הגדול?
איתן גינזבורג: אז אפשר עד ה-21 ביוני.
ארבל אסטרחן: בוא נראה איזה יום בשבוע זה.
אוסאמה סעדי: גם החל"תים, גם הכול עד 21 ביוני.
ארבל אסטרחן: זה יום שני.
איתן גינזבורג: אני שואל: אם אין התנגדות, אז נאריך את הדבר הזה עד ה-21 ביוני.
איתן גינזבורג: יש מישהו שרוצה להתבטא בנושא הזה?
ארבל אסטרחן: יודגש שזה ללא הצבעה בזום כמובן, ובאותם תנאים:
ארבל אסטרחן: רק מי שחולה - - -
איתן גינזבורג: כן, ברור.
מיכאל מלכיאלי: אם זה ללא הצבעה, כל אדם יכול לדבר דרך הזום.
ארבל אסטרחן: לא חברי כנסת.
ארבל אסטרחן: חבר כנסת שלא מתקיימים בו התנאים, שאינו חולה או בבידוד, או שרופא הכנסת אמר שהוא לא יכול להגיע לכנסת מסיבות בריאותיות, חבר כנסת לא יכול להשתתף בזום.
ארבל אסטרחן: הייתה על זה בזמנו הרבה מחשבה - - -
איתן גינזבורג: מי בעד אישור הארכת ההצעה, כפי שהוצגה?
- דדון: 10 בעד.
איתן גינזבורג: אם כך, ההצעה אושרה, והנושא יוארך עד ה-21 ביוני 2021.
איתן גינזבורג: שני הסעיפים הבאים כרגע יורדים מסדר-היום.
איתן גינזבורג: על סדר-היום: בקשת הממשלה להקדמת הדיון בהצעות החוק הבאות, בכל הקריאות:א.
איתן גינזבורג: הצ"ח התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (מ/1385) והצ"ח התכנית לסיוע כלכלי (נגיף הקורונה החדש) (מ/1386).
איתן גינזבורג: אנחנו בתקופת ניקיון שולחן.
איתן גינזבורג: כרגע על סדר-היום שני חוקים ממשלתיים.
איתן גינזבורג: קיבלנו ממש עכשיו בקשה מוועדת הכלכלה להקדמת דיון בנושא של דחיית מועדים לביצוע בדיקות של מתקני גז.
איתן גינזבורג: האם להעלות את זה היום להצבעה - - -
ארבל אסטרחן: זה יום אחרון של הכנס אז אם תהיה הסכמה לצרף את זה - - -
הילה שי וזאן: אם זה אפשרי, זה חשוב.
הילה שי וזאן: ישבנו על זה הבוקר והכנו את זה בוועדה.
הילה שי וזאן: זה גם רק לקורונה.
הילה שי וזאן: זה סופר חשוב.
איתן גינזבורג: השאלה אם צריך להודיע לכולם או מספיק למי שפה.
ארבל אסטרחן: לא, צריך להוציא תוספת.
איתן גינזבורג: כנראה ששבוע הבא תהיה מליאה.
ארבל אסטרחן: אני לא יודעת עד כמה זה חוק דחוף.
הילה שי וזאן: זה חוק קורונה.
ארבל אסטרחן: אם אין התנגדות אפשר להוציא תוספת לסדר-יום בזמן הישיבה.
הילה שי וזאן: אין סיבה, אין הסתייגויות.
איתן גינזבורג: בואו נתחיל עם הנושאים שקבועים מראש בסדר-היום ואז נוסיף תוך כדי.
איתן גינזבורג: יש בקשת ממשלה להקדמת דיון בהצעות חוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנת הכספים 2003-2004) (תיקון מס' 18).
איתן גינזבורג: גיא גולדמן ממונה חקיקה ברשות המיסים נמצא?
טובה ווסר: אני מאגף תקציבים.
טובה ווסר: ב-2016 אושר פטור מהיטל על הבאת עובדים זרים בתחום החקלאות.
טובה ווסר: שר האוצר מבקש להאריך את הפטור הזה לעוד שנה.
טובה ווסר: אנחנו מביאים את זה לפה לדיון אחרי שאושר בוועדת שרים לענייני חקיקה.
איתן גינזבורג: זה הסעיף העיקרי בחוק?
טובה ווסר: זה הסעיף העיקרי בחוק.
איתן גינזבורג: אם לא, אנחנו נצביע.
איתן גינזבורג: מי בעד הקדמת הדיון בכל הקריאות להצעת החוק הזאת ירים את ידו?
איתן גינזבורג: הצבעה הקדמת הדיון בחוק בשלוש הקריאות אושרה.
איתן גינזבורג: פה אחד הקדמת הדיון אושרה.
איתן גינזבורג: הצעת חוק לסיוע כלכלי נגיף הקורונה החדש (תיקון מס' 4).
איתן גינזבורג: גל ברנס, בבקשה.
גל ברנס: אני מאגף תקציבים.
גל ברנס: אני אציג בקצרה.
גל ברנס: שר האוצר מבקש להביא הצעה לתיקון רשת הביטחון שאושרה בכנסת בחודש יולי.
גל ברנס: התיקון כולל שני חלקים.
גל ברנס: החלק הראשון הוא שבמסגרת תיקון שעשינו בחודש ספטמבר הפחתנו את רף הזכאות למענק, ובחודשים נובמבר דצמבר רף הזכאות היה יותר נמוך ממה שנקבע ביוני.
גל ברנס: זאת אומרת, לעסקים של 0 עד 100 מיליון המייצרים ב-5% במקום 40% מעד 200 הוא היה 40 במקום 60 ומ-200 עד 400 הוא היה 60 במקום 80.
גל ברנס: מבקשים להמשיך את זה גם לינואר פברואר עם סמכות לשר להאריך למרץ אפריל.
גל ברנס: החלק השני זה מענק סיוע נוסף לעסקים שנפגעו לתקופה ממושכת.
גל ברנס: אנחנו מחלקים פה לשני סוגי עסקים.
גל ברנס: יש את העסקים שהמחזור שלהם הוא 0 עד 300 והם מקבלים סכום פיקס קבוע.
גל ברנס: פה עסק שנפגע ביותר מ-25% בחודשים מרץ עד דצמבר 2020 יקבל מענק נוסף כתלות בהיקף הפגיעה.
גל ברנס: פגיעה של 25%-40% יקבל 3,000 שקלים נוספים, 40%-60% יקבל 5,000 שקלים נוספים ו-60% ומעלה יקבל 9,000 שקלים נוספים.
גל ברנס: העסקים היותר גדולים שזה בין 300,000 שקלים ל-400 מיליון שקלים, ייבדקו לפי היקף המענקים שהם קיבלו.
גל ברנס: כל עסק שקיבל לפחות 3 מענקים בשנת 2020 מתוך 5, יהיה זכאי ל-50% מהמענק הממוצע שלו ועד 50,000 שקלים.
הילה שי וזאן: למה עשיתם את זה רק לפי סכומים ולא לפי ענפים?
הילה שי וזאן: הרי דיברנו בוועדה שיש ענפים שזקוקים לסיוע הרבה יותר אינטנסיבי או לפחות מותאם.
הילה שי וזאן: למשל, ענף הכושר שצריך באמת התאמה להוצאות שוטפות או אולמות שזה ענף שנקטע לחלוטין.
הילה שי וזאן: דיברנו על זה שתהיה התאמה ענפית ולא רק התאמה של סכומים.
גל ברנס: החלק היותר פשוט זה אלה שהם מעל 300,000 כי מראש המענקים שהם קיבלו זה לפי היקף הפגיעה.
גל ברנס: זאת אומרת שמי שנפגע יותר, כמו ענף אולמות אירועים או חדרי הכושר, הם בדרך-כלל נפגעו מעל 80% והם קיבלו מראש מענקים יותר גבוהים.
גל ברנס: עכשיו אנחנו נותנים להם מענק ממוצע אז הם גם יקבלו מענק יותר גבוה מאחרים.
גל ברנס: ב-0 עד 300 - - -
הילה שי וזאן: רובם הם באפס עד 300.
גל ברנס: 0 עד 300 עד היום קיבלו סכום פיקס.
גל ברנס: אגב, אין אולמות אירועים ובטח שאין חדרי כושר בכאלה היקפי מחזורים.
גל ברנס: בדרך-כלל אלה היקפי מחזורים שהם בדרך-כלל של עוסקים פרטיים עם עובד או שניים אבל בטח לא מי שיש לו עסק פיזי גדול.
גל ברנס: אלה במחזורים של מעל 300,000.
גל ברנס: ה-0 עד 300 עד היום ניתן להם מענק לפי היקף המחזור.
גל ברנס: 0 עד 100,000 קיבלו 2,000; 100,000 עד 200,000 קיבלו 4,000; 200,000 עד 300,000 קיבלו 6,000.
גל ברנס: פה אנחנו דווקא עושים את זה בצורה יותר מדויקת ואנחנו כן בודקים את היקף הפגיעה בגלל שיש לנו דוח שנתי, מה שלא היה לנו עד היום.
גל ברנס: אנחנו כן נבדוק את היקף הפגיעה ובאמת מי שנפגע יותר יקבל סכום גבוה יותר.
יצחק פינדרוס: אני מסכים עם מה שהילה אמרה.
יצחק פינדרוס: אני אחדד יותר את הבעיה, אבל זה יהיה דיון בוועדת הכספים ולא בוועדת הכנסת.
יצחק פינדרוס: נתנו להם מהיקף הפגיעה 0.5.
יצחק פינדרוס: ה-0.5 בעצם הוא לא פרופורציונלי.
יצחק פינדרוס: אתה 0.5 מההוצאות הקבועות אבל בעצם הפגיעה היא לא רק בהוצאות הקבועות.
יצחק פינדרוס: בוא נגיד שאנחנו מתייחסים רק להוצאות הקבועות.
יצחק פינדרוס: כשאתה נותן 0.5 זאת אומרת שאתה יכול להגיע מקסימום ל-50% מההפסד הקבוע שלך.
יצחק פינדרוס: זה קצת מוגזם.
יצחק פינדרוס: לכן מה שיצטרכו לעשות בוועדת כספים ודיברנו על זה בעבר, זה להעלות את זה במקום 0.5 ל-0.7 או 0.8.
יצחק פינדרוס: זה היה הדיבור אבל זה יהיה בוועדת הכספים.
הילה שי וזאן: כמו שדיברנו במקור.
הילה שי וזאן: שר האוצר התעקש שרק לא נבוא סגורים כי אנחנו פתוחים לדיון לגמרי.
בועז טופורובסקי: אני מבין את ינואר ופברואר.
בועז טופורובסקי: האם מרץ ואפריל זה בסמכות בלעדית של השר להאריך את זה בלי אישור של ועדת הכספים.
גל ברנס: אני לא רוצה להטעות, אני לא זוכר מה נקבע פעם אחרונה בחוק.
גל ברנס: אם אני זוכר נכון, זה גם היה ככה בספטמבר אוקטובר ובנובמבר ודצמבר.
גל ברנס: ספטמבר אוקטובר אושר בכנסת ונובמבר דצמבר היה בסמכות השר בלי הוועדה.
גל ברנס: בכל מקרה, זה בא לדיון בוועדת הכספים והוועדה תחליט אם היא רוצה שזה יהיה באישורה או לא באישורה.
איתן גינזבורג: מי בעד הקדמת הדיון בהצעת החוק הזאת על כל הקריאות?
איתן גינזבורג: הצבעה הקדמת הדיון בחוק בשלוש קריאות אושרה.
איתן גינזבורג: יושב ראש ועדת הכלכלה פנה היום בדחיפות.
איתן גינזבורג: לאור העובדה שהוועדה סיימה את דיוניה בהצעת חוק דחיית מועדים לביצוע בדיקות של מתקני גז לקריאה שנייה ושלישית, מבקשים להקדים את הדיון לקיצור תקופת ההנחה ולהביא אותה להצבעה לקריאה שנייה ושלישית ביום הנחתה במליאה.
איתן גינזבורג: בבקשה, אדוני יו"ר הוועדה.
יעקב מרגי: תודה אדוני היושב-ראש שמצאת לנכון להניח את זה על סדר-היום.
יעקב מרגי: מאחר ואני רוצה שתדעו על מה אתם מצביעים, תרשו לי להסביר לכם את החוק.
יעקב מרגי: לטובת בטיחות צרכני הגז הובא חוק להוראת שעה.
יעקב מרגי: גמרנו אותו לקריאה ראשונה.
יעקב מרגי: אנחנו חייבים להביא אותו כבר בתקופה הזאת לפני שניכנס למערכת בחירות.
יעקב מרגי: אני חושב שזה נכון לתת פטור.
יעקב מרגי: תודה רבה לחברי הכנסת וליושב-ראש.
איתן גינזבורג: יש שאלות לגבי הצעות החוק?
איתן גינזבורג: הצבעה הבקשה להקדמת הדיון בהצעת חוק לדחיית מועדים לביצוע בדיקות של מתקני גז, אושרה.
איתן גינזבורג: היום יום חמישי, ט"ו בשבט, הוא יום חגה של הכנסת, יום כינונה של הכנסת.
איתן גינזבורג: אז אני מאחל לכולם גם חג שמח וגם לכנסת עוד הרבה שנים של פעילות דמוקרטית רבת שנים.
תהלה פרידמן: מאחלים לכנסת שנים טובות יותר.
איתן גינזבורג: התשפ"א היום, ה-28 בינואר 2021.
איתן גינזבורג: אנחנו דנים בשני סעיפים.
איתן גינזבורג: ראשית, בקשת הממשלה להקדמת הדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה)(תיקון מס' 4), התשפ"א-2020 (מ/1371), לפני הקריאה השנייה והשלישית.
איתן גינזבורג: וסעיף נוסף של פניית יושב-ראש ועדת חוקה חוק ומשפט בדבר טענות נושא חדש שעלו בעת הדיון בהצעת חוק זו.
איתן גינזבורג: נתחיל עם הבקשה להקדמת דיון.
איתן גינזבורג: אסתי ורהפטיג ממשרד הבריאות.
איתן גינזבורג: שלום גברתי.
אסתי ורהפטיג: שלום.
אסתי ורהפטיג: אנחנו מבקשים אישור להקדמת הדיון.
אסתי ורהפטיג: הצעת החוק, כידוע, עוסקת בארבעה נושאים בגדול.
אסתי ורהפטיג: אחד מהם זה העלאת הקנסות ואפשרות להעלות את הקנסות בנושאים שפורטו.
אסתי ורהפטיג: דבר שני זה סמכות לצווי סגירה במוסדות חינוך שפתוחים באיסור.
אסתי ורהפטיג: הדבר השלישי נוגע לתוקפם של צווי סגירה שניתנים למקום שפתוח בניגוד לאיסור, והדבר הנוסף זה ניקוד של הגדרת עבירה מנהלית חוזרת בכל הנוגע להפרת חובת הבידוד, כך שאפשר יהיה אחרי תקופה קצרה כבר להטיל כפל קנס על מי שמפר את הבידוד כמה פעמים.
אסתי ורהפטיג: אנחנו מבקשים להקדים את הדיון בגלל שבמיוחד בנתוני התחלואה הנוכחיים חשוב מאוד שיהיו לגורמי האכיפה כל כלי האכיפה המתאימים, גם בכל הנוגע להעלאת הקנסות וענישה מתאימה למי שמפר, וגם בנוגע ליתר הכלים שפירטי.
אסתי ורהפטיג: בעינינו מאוד חשוב שהאכיפה תישמר כדי שהסגר יביא למטרות שלו ויביא להורדת התחלואה, שכידוע עדיין מאוד מאוד גבוהה.
איתן גינזבורג: אם כך, נעלה להצבעה.
איתן גינזבורג: שבעה פה אחד.
איתן גינזבורג: נעבור לסעיף השני, פניית יושב ראש ועדת החוקה, חוק ומשפט בדבר טענות נושא חדש בעת הדיון בהצעת חוק סמכויות מיוחדות להתמודדות עם נגיף הקורונה החדש.
איתן גינזבורג: יש שתי טענות נושא חדש.
איתן גינזבורג: אלכס קושניר הודיע לי שאם טענת נושא החדש של כחול לבן מתקבלת, הוא גם מסיר את שלו.
איתן גינזבורג: אני מודיע כאן לוועדה.
איתן גינזבורג: תהלה, רוצה לנמק?
תהלה פרידמן: אנחנו ביקשנו שנוסח ההצעה יהיה כמו הנוסח שהגישה הממשלה מלכתחילה.
תהלה פרידמן: הוועדה הגישה כל מיני שינויים מהותיים, כמו להוסיף התרעה, ואנחנו רואים בהם נושא חדש.
מתן כהנא: מאחר שההסתייגויות האלה של יעקב אשר ואחרים הוסרו, בעצם זה מייתר את העניין.
מתן כהנא: נתכנס בוועדת חוקה, ולכן אני מבקש להסיר את טענת נושא חדש.
תהלה פרידמן: בשם יעקב אתה מושך?
תהלה פרידמן: זו טענה של יעקב עכשיו.
איתן גינזבורג: לא, זו טענה של כחול לבן.
איתן גינזבורג: יעקב לא הגיש נושא חדש.
איתן גינזבורג: לא נדבר בשמות.
איתן גינזבורג: נוסח הצעת החוק שהועלתה בוועדת החוקה, חוק ומשפט, התוספות שהוספו להצעת החוק הממשלתית – אנחנו רואים בהן כנושא חדש.
איתן גינזבורג: זו הבקשה שלנו כאן, לראות בהן כנושא חדש.
איתן גינזבורג: לכן הדיון.
גור בליי: העמדה שלנו כעניין משפטי היא שהתיקונים שנעשו בוועדת חוקה אינם נושא חדש.
גור בליי: ועדה רשאית לעשות תיקונים משמעותיים בסעיפי חוק, ובלבד שהתיקונים לא יחרגו מגדר הנושא של הצעת החוק, שזה בדרך כלל מפורש בצורה די רחבה.
גור בליי: כל התיקונים שנעשו בוועדה הם תיקונים שבגדול הם קשורים בנושא של אותה הצעה.
גור בליי: אם מדובר בקנסות אז קובעים איזשהו רף לקנסות, מדרג לקנסות, קביעה של צורך בהתרעה, קביעה של צורך בחידוד על איזה גורם אפשר להטיל את זה, כל מיני תנאים שקשורים לנושא הזה, וגם התאמות של ליצור קוהרנטיות בסעיפים השונים של החוק בהתאם לזה.
גור בליי: לכן העמדה שלנו היא שכל התיקונים שנעשו בוועדה – אני יודע שיש עליהם מחלוקת פוליטית, בלי קשר לעמדה בעד או נגד, כעניין משפטי אנחנו סבורים שהם לא נושא חדש.
תהלה פרידמן: והיה וזה נושא חדש אז אנחנו חוזרים לנוסח המקורי, נכון?
ארבל אסטרחן: לא ניתן לכלול את זה לא בחוק ולא כהסתייגות.
איתן גינזבורג: אם לא אז נצביע.
איתן גינזבורג: מי בעד אישור הנושאים האלה, למעט תיקוני נוסח משפטיים, כנושא חדש?
איתן גינזבורג: אם כך, הטענות בדבר נושא חדש התקבלו, ובכך תם סדר היום.
איתן גינזבורג: אני מודה למשתתפים ונועל את הישיבה.
איתן גינזבורג: חג שמח לכולם ולכנסת.
איתן גינזבורג: היום יום רביעי, כ"א בשבט התשפ"א-03 בפברואר 2021, על סדר-היום: חילופי אישים בוועדות משותפות ובקשת הממשלה להקדמת הדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 6), התשפ"א-2021 (מ/1392), בכל הקריאות.
איתן גינזבורג: אנחנו מבקשים לעשות חילופי אישים בוועדות משותפות.
איתן גינזבורג: לבקשת הליכוד, בוועדה המשותפת של ועדת חוץ והביטחון וועדת הפנים והגנת הסביבה לדיון בהארכת תוקף חוק האזרחות והכניסה לישראל (הוראת שעה), התשס"ג-2003, מטעם ועדת הפנים והגנת הסביבה במקום הפנוי יכהן חה"כ ניסים ואטורי במקום חכ"ל מיכל שיר; בוועדה המשותפת של ועדת חוץ והביטחון וועדת חוקה, חוק ומשפט לעניין הכרזה על מצב חירום, מטעם ועדת החוץ והביטחון במקום הפנוי יכהן חה"כ שבח שטרן במקום חכ"ל גדעון סער; בוועדה המשותפת של ועדת הכספים וועדת החוץ והביטחון לתקציב הביטחון, מטעם ועדת הכספים במקום הפנוי תכהן חה"כ רות וסרמן לנדה במקום חכ"ל הילה שי וזאן; בוועדה המשותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה לחוק הכללת אמצעי זיהוי ביומטריים ונתוני זיהוי במסמכי זיהוי ומאגרי מידע, מטעם ועדת המדע והטכנולוגיה במקום הפנוי תכהן חה"כ יעל רון בן משה במקום חכ"ל עינב קאבלה; ובוועדה המשותפת ליישומים ביומטריים לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009, במקום הפנוי כחברת קואליציה מטעם ועדת החוקה, חוק ומשפט תכהן חה"כ יעל רון בן משה, במקום חכ"ל עינב קאבלה.
איתן גינזבורג: מישהו רוצה להתייחס לדברים?
איתן גינזבורג: מי שבעד חילופי האישים שירים את ידו.
איתן גינזבורג: החילופים אושרו.